  Анжелика Тихонова корреспондент Быдӟым Атыкай ожын Вормонлы 75 ар тырмонлы сӥзем «Улица Победы» ӵектос улсын Ижкарын Вормонлы сӥзем урамъёсын выль светофоръёс пуктозы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн пресс-службаез ивортэ. Выль светофоръёс Вормонлы 30 ар (6-тӥ Подлесной урамен вожын) но Вормонлы 40 ар (110 но 116 номеро коркаос вадьсын) урамъёсын кылдозы. Вормонэз дуронын сюресчиос бадӟым инты басьтӥзы. Соос нуналлы быдэ сюресъёсты но выжъёсты лэсьтӥзы но выльдӥзы. Ӵектосэз быдэстон геройёсмылэн подвигъёссы вунэтэмын ӧвӧл шуыса возьматэ Игорь Костюченко, Росавтодорлэн кивалтӥсезлэн воштӥсез   Ӵектос «Кышкыттэм но ӟечлыко автомобиль сюресъёс» йӧскалык программае пыриськись Россиысь 83 улосвылъёсын улонэ пыӵатӥське.  Вормонлы 75 ар тырмон аре сюресчиос Вормон нуналлы но Быдӟым Атыкай ожысь геройёслы сӥзем урамъёсты, площадьёсты, проспектъёсты тупатъялозы. Туннэ нуналлы лыдметэ 320 объектъёсты пыртӥзы ини. Улосвылъёсын конкурсъёсын коньдон шыръяса, соослэн лыдзы тросгес луыны быгатоз на. «Улица Победы» ӵектослэн ужпумез урамъёсты выльдон но мынон-ветлонэз кышкыттэм карон бордын гинэ ӧвӧл, озьы ик со Россилэн историезлы, Быдӟым Атыкай ожын калыкмылэн подвигезлы но котькуд улосвыллэн интыезлы саклык висъян понна быдэстӥське Тодэ вайытом, Удмуртиын йӧскалык ӵектос улсын сюресъёсты тупатъяны кутскизы ини.  Тегъёс: Ижкар Транспорт Удмуртия сюресъёс ВормонНунал БыдӟымАтыкайож  